Ягелонскі ўнівэрсытэт

Ягело́нскі ўнівэрсытэ́т (па-польску: Uniwersytet Jagielloński, часта скарачаецца як па-польску: UJ), таксама Яга́йлаўскі ўнівэрсытэ́т — польскі ўнівэрсытэт, вышэйшая навучальная ўстанова ў Кракаве, найстарэйшая і адна з самых буйных у Польшчы, адна з найстарэйшых у Эўропе. Ягелонскі ўнівэрсытэт быў заснаваны ў 1364 годзе па ініцыятыве польскага караля Казіміра III Вялікага, а пазьней абноўлены і пашыраны каралевай Ядвігай і князем Ягайлам. Першапачаткова ўнівэрсытэт называўся Studium Generale, пасьля — Кракаўскай акадэміяй (па-польску: Akademia Krakowska), пазьней — Галоўнай кароннай школай (па-польску: Szkoła Główna Koronna). У XIX стагодзьдзі ўнівэрсытэт атрымаў сваю бягучую назву Ягелонскі, якая падкрэсьлівае сувязь з родам Ягелонаў. Ад 2005 да 2012 году рэктарам Ягелонскага ўнівэрсытэту быў фізык Караль Мусёл(pl). Колькасьць студэнтаў Агульная колькасьць студэнтаў складае каля 45 тысячаў, зь іх каля 1500 — замежнікі. Факультэты Факультэт юрыспрудэнцыі і адміністрацыі (Wydział Prawa i Administracji) Лекарскі факультэт (Wydział Lekarski) Фармацэўтычны факультэт (Wydział Farmaceutyczny) Факультэт аховы здароўя (Wydział Ochrony Zdrowia) Філязофскі факультэт (Wydział Filozoficzny) Факультэт фізыкі, астраноміі і прыкладной матэматыкі (Wydział Fizyki, Astronomii i Informatyki Stosowanej) Гістарычны факультэт (Wydział Historyczny) Філялягічны факультэт (Wydział Filologiczny) Факультэт паланістыкі (Wydział Polonistyki) Факультэт матэматыкі і інфарматыкі (Wydział Matematyki i Informatyki) Факультэт хіміі (Wydział Chemii) Факультэт біялёгіі і навук пра Зямлю (Wydział Biologii i Nauk o Ziemi) Факультэт кіраваньня і сацыяльнай камунікацыі (Wydział Zarządzania i Komunikacji Społecznej) Факультэт міжнародных і палітычных дасьледваньняў (Wydział Studiów Międzynarodowych i Politycznych) Факультэт біяхіміі, біяфізыкі і біятэхналёгіі (Wydział Biochemii, Biofizyki i Biotechnologii) Кошт навучаньня Кошт навучаньня складае прыблізна €4000 на год. Вядомыя выпускнікі Францішак Скарына — беларускі першадрукар і асьветнік Ян Сабескі — кароль польскі і вялікі князь літоўскі Караль Вайтыла — Папа Рымскі Ян Павал II Мікалай Капэрнік — астраном, матэматык і эканаміст, аўтар геліацэнтрычнай сыстэмы сьвету Норман Дэвіс — брытанскі гісторык Ян Длугаш — першы польскі гісторык Юзэф Цыранкевіч — пальтык, прэм’ер-міністар Польскай Народнай рэспублікі Ян Каханоўскі — польскі пісьменьнік і паэт часоў эпохі Адраджэньня Цыпрыян Базылік — перакладчык, кампазытар і польскі паэт. Станіслаў Лем — пісьменьнік-фантаст Віслава Шымборска — паэтка; ляўрэат Нобэлеўскай прэміі ў галіне літаратуры Кшыштаф Занусі — рэжысэр Бэнэдыкт Гэрбэст — польскі багаслоў Тамаш Яўлевіч — паэт, рэктар Кіеўскай брацкай школы Крыніцы Літаратура Вацлаў Пануцэвіч. Кракаўскі ўнівэрсытэт і перадскарынаўскія Крывічы з навуковымі тытуламі (З нашай мінуўшчыны). / Натальля Гардзіенка (галоўны рэдактар) // Запісы БІНіМ. — Нью-Ёрк, Вільня, Беласток: Беларускі інстытут навукі і мастацтва, 2023. — Т. 43. — С. 65—76. — ISBN 979-8-218-33458-1. Вонкавыя спасылкі Афіцыйная старонка ўнівэрсытэту (пол.)